b'\n_START_ARTICLE_\nAromaterapija\n_START_PARAGRAPH_\nAromaterapija je ena od oblik zdravilstva, ki uporablja hlapne teko\xc4\x8de rastlinske snovi, znane kot eteri\xc4\x8dna olja in druge aromati\xc4\x8dne sestavine rastlin. Njen namen je vplivati na \xc4\x8dlovekovo zdravje in po\xc4\x8dutje. Danes aromaterapijo delimo na \xc5\xa1tiri skupine: medicinska aromaterapija, popularna in ezoteri\xc4\x8dna aromaterapija, holisti\xc4\x8dna aromaterapija in znanstvene raziskave di\xc5\xa1av. Najbolj se uporablja holisti\xc4\x8dni pristop k zdravljenju, kar pomeni, da ne zdravi zgolj simptomov ampak splo\xc5\xa1no telesno stanje \xe2\x80\x93 du\xc5\xa1o in telo kot celoto. Sem spadajo tudi navodila za zdrav na\xc4\x8din \xc5\xbeivljenja, prehranjevanje ter telesne in druge dejavnosti za krepitev zdravja. Pri aromaterapiji velja, da so bolezenska znamenja posledica poru\xc5\xa1enega energijskega ravnovesja, zdravljenje z eteri\xc4\x8dnimi olji pa pomaga pacientovemu telesu, ki se sku\xc5\xa1a samo pozdraviti. Aromaterapevt sku\xc5\xa1a s celostnim pristopom ugotoviti prave vzroke bolezenskih te\xc5\xbeav in jih s pravilno izbiro kombinacije eteri\xc4\x8dnih olj odpraviti._NEWLINE_Eteri\xc4\x8dna olja se po sestavi razlikujejo od drugih rastlinskih produktov, saj destilacijski postopek izlo\xc4\x8di le la\xc5\xbeje fitomolekule. Tako eteri\xc4\x8dna olja vsebujejo monoterpene in seskviterpene ter ostale hlapne organske komponente kot so estri, aromati\xc4\x8dne komponente, neterpenske ogljikovodike itn._NEWLINE_Aromaterapija je splo\xc5\xa1en pojem, ki se nana\xc5\xa1a na vse obi\xc4\x8daje, kjer uporabljajo eteri\xc4\x8dna olja, v\xc4\x8dasih v kombinaciji z ostalimi alternativnimi metodami ali duhovnim verovanjem. Najbolj pogosta je uporaba eteri\xc4\x8dnih olj pri inhaliranju, masa\xc5\xbei ali drugi topikalni uporabi.\n_START_SECTION_\nZgodovina\n_START_PARAGRAPH_\nEteri\xc4\x8dna olja kot taka so v rabi od desetega stoletja, ko je naravoslovec Ibn Sena (znan tudi kot Avicenna) odkril postopek parne destilacije. To je danes najbolj pogost na\xc4\x8din pridobivanja eteri\xc4\x8dnih olj. Sam termin aromaterapija pa je leta 1920 uvedel francoski kemik Ren\xc3\xa9-Maurice Gatefoss\xc3\xa9. Po nesre\xc4\x8di v laboratoriju mu je zagorela roka, zato jo je pomo\xc4\x8dil v najbli\xc5\xbejo hladno teko\xc4\x8dino in to je bilo eteri\xc4\x8dno olje sivke. Takoj je opazil ponehanje bole\xc4\x8dine, rde\xc4\x8dica in mehurji so izginili, opekline so se hitro zdravile in niso pustile brazgotin. Zaradi tega se je celo \xc5\xbeivljenje ukvarjal z raziskovanjem eteri\xc4\x8dnih olj. Leta 1937 objavil knjigo, v kateri je opisal svojo metodo terapevtske uporabe eteri\xc4\x8dnih olj, za katera je mislil, da so enako u\xc4\x8dinkovita kot priznana zdravila. _NEWLINE_Jean Valnet je nadaljeval delo Gatefoss\xc3\xa9-ja in med drugo svetovno vojno uporabljal eteri\xc4\x8dna olja pri zdravljenju gangrene._NEWLINE_Uporaba aromati\xc4\x8dnih snovi pa sega v daljno preteklost. Stare civilizacije kot, so Egip\xc4\x8dani (balzamiranje mumij), Grki (razku\xc5\xbeevanje v \xc4\x8dasu epidemij) in Rimljani (industrija parfumov), so uporabljale di\xc5\xa1e\xc4\x8de rastline za zdravljenje telesnih in du\xc5\xa1evnih te\xc5\xbeav \xc5\xbee tiso\xc4\x8dletja. Odkrivali so, kako gore\xc4\x8de veje in listi nekaterih rastlin delujejo na \xc4\x8dloveka uspavalno ali pa vplivajo na \xc4\x8dutne zaznave.\n_START_SECTION_\nTeorija\n_START_PARAGRAPH_\nAromaterapija je zdravljenje ali prepre\xc4\x8devanje bolezni z uporabo eteri\xc4\x8dnih olj. Za razlago o domnevnih u\xc4\x8dinkih sta na voljo dva osnovna mehanizma. Prvi je vpliv di\xc5\xa1ave na mo\xc5\xbegane, \xc5\xa1e posebej na limbi\xc4\x8dni sistem preko vohalnega sistema. Drugi je neposredni farmakolo\xc5\xa1ki u\xc4\x8dinek eteri\xc4\x8dnega olja. \xc4\x8ceprav aromaterapevti trdijo, da natan\xc4\x8dno poznajo sinergizem med telesom in eteri\xc4\x8dnimi  olji, je u\xc4\x8dinkovitost aromaterapije potrebno \xc5\xa1e dokazati. Vendar pa nekatere predhodne \xc5\xa1tudije ka\xc5\xbeejo pozitivne u\xc4\x8dinke._NEWLINE_V angle\xc5\xa1ko govore\xc4\x8dem svetu, aromaterapevti te\xc5\xbeijo k temu, da se poudari uporaba olj pri masa\xc5\xbei. Aromaterapijo se pogosto smatra za najbolj\xc5\xa1i dopolnilni na\xc4\x8din zdravljenja, ter za najslab\xc5\xa1o la\xc5\xbeno znanstveno prevaro._NEWLINE_V Evropi, zlasti v Franciji od koder izvira, je aromaterapija vklju\xc4\x8dena znotraj splo\xc5\xa1ne medicine. Uporaba antisepti\xc4\x8dnih, protivirusnih, protiglivi\xc4\x8dnih in antibakterijskih lastnosti olj, pri nadzoru nad infekcijami, se poudarja pri pristopih, ki jih poznajo prebivalci severne Amerike._NEWLINE_V Franciji so nekatera eteri\xc4\x8dna olja regulirana kot zdravila na recept, ki jih predpi\xc5\xa1e zdravnik. Francoski zdravniki uporabljajo tehniko imenovano aromatogram, na podlagi katerega se odlo\xc4\x8dijo, katero eteri\xc4\x8dno olje bodo uporabili. Najprej zdravnik kultivira vzorec oku\xc5\xbeenega tkiva ali sekreta od pacienta. Nato rasto\xc4\x8de kulture razdeli v petrijevke z agarjem. Vsaka petrijevka se inokulira z druga\xc4\x8dnim eteri\xc4\x8dnim oljem, s tem  dolo\xc4\x8di olje, ki je najbolj aktivno proti ciljnim sevom mikroorganizma. Antisepti\xc4\x8dna aktivnost  se poka\xc5\xbee pri vzorcu z zavrto rastjo._NEWLINE_V mnogih dr\xc5\xbeavah so eteri\xc4\x8dna olja vklju\xc4\x8dena v nacionalni farmakopeji. Vendar do sedaj,  aromaterapija kot  znanost, \xc5\xa1e nikoli ni bila priznana kot veljavna veja medicine v Zdru\xc5\xbeenih dr\xc5\xbeavah, Rusiji, Nem\xc4\x8diji ali na Japonskem._NEWLINE_Eteri\xc4\x8dna olja, eteri\xc4\x8dna olja iz lesa in drugih naravnih hlapnih organskih spojin, delujejo na razli\xc4\x8dne na\xc4\x8dine. Na ravni vonja aktivirajo limbi\xc4\x8dni sistem in \xc4\x8dustveni center v mo\xc5\xbeganih. \xc4\x8ce jih apliciramo na ko\xc5\xbeo (pogosto v obliki "masa\xc5\xbenih olj", tj 1-10\xc2\xa0% raztopina eteri\xc4\x8dnega olja v oljnem vehiklu), aktivirajo termi\xc4\x8dne receptorje, ter ubijejo mikrobe in glivice. Notranja uporaba pripravkov eteri\xc4\x8dnih olj (zlasti v farmakolo\xc5\xa1kih drogah; na splo\xc5\xa1no ni priporo\xc4\x8dljiva za doma\xc4\x8do uporabo, razen za red\xc4\x8denje v masti, mineralnih oljih ali vodnih raztopinah; 1-5\xc2\xa0% raztopina) lahko stimulira imunski sistem.\n_START_SECTION_\nIzbira in nakup\n_START_PARAGRAPH_\nOlja s standardiziranimi vsebnostmi sestavin, morajo vsebovati natan\xc4\x8dno dolo\xc4\x8dene koli\xc4\x8dine di\xc5\xa1av, ki se obi\xc4\x8dajno pojavijo v olju. Vendar pa ni zakona, ki prepoveduje dodajanje kemikalij oljem v sinteti\xc4\x8dni obliki, za izpolnjevanje meril dolo\xc4\x8denih s strani FCC (Food Chemical Codex). Na primer, eteri\xc4\x8dno olje limonine trave mora vsebovati do 75\xc2\xa0% aldehidov, da ustreza smernicam FCC-ja, ni pa nujno, da prihajajo iz limonine trave, lahko jih pridobimo kemijsko. _NEWLINE_Nerazred\xc4\x8dena eteri\xc4\x8dna olja, primerna za aromaterapijo, se ozna\xc4\x8dijo kot terapevtski razred, vendar v dr\xc5\xbeavah, kjer industrija ni zakonsko urejena, terapevtski razred temelji na industriji soglasja in ne regulative. Nekateri aromaterapevti izkoristijo te razmere, in zavajajo s trditvami o poreklu in vsebnosti olja, ki jih uporabljajo. Prav tako trdijo, da ima \xc4\x8disto\xc4\x8da olja preverjena z masno spektrometrijo ali plinsko kromatografijo omejeno vrednost, ker vse kar testiranje lahko poka\xc5\xbee je to, da se razli\xc4\x8dne kemikalije pojavljajo v olju. Veliko sestavin, ki so  naravno prisotne v eteri\xc4\x8dnih oljih, izdela industrija parfumov in jih dodaja eteri\xc4\x8dnim oljem zaradi cenej\xc5\xa1e izdelave. Te\xc5\xbeko se razlikuje med sinteti\xc4\x8dnimi aditivi in naravno prisotnimi kemikalijami._NEWLINE_Najbolj\xc5\xa1i instrument za dolo\xc4\x8danje opore\xc4\x8dnega eteri\xc4\x8dnega olja je izostren voh. Veliko ljudi lahko razlikuje med naravno in sinteti\xc4\x8dno vonjavo, vendar so potrebne izku\xc5\xa1nje.\n_START_SECTION_\nCena\n_START_PARAGRAPH_\nCena eteri\xc4\x8dnih olj varira glede na koli\xc4\x8dino letnega pridelka, dr\xc5\xbeave izvora, kako za\xc5\xbeeleno je olje ter od na\xc4\x8dina pridobivanja (npr. eteri\xc4\x8dno olje sandalovine iz Indije je dvakrat dra\xc5\xbeje od eteri\xc4\x8dnega olja sandalovine iz Avstralije). Paziti moramo, da ne me\xc5\xa1amo izrazov eteri\xc4\x8dno olje in di\xc5\xa1e\xc4\x8de olje. Sinteti\xc4\x8dne snovi, ki so morda videti enake in imajo tudi enak vonj kot eteri\xc4\x8dno olje, vendar nimajo enakih zdravilnih lastnosti. Po navadi je cena pravega eteri\xc4\x8dnega olja visoka.\n_START_SECTION_\nU\xc4\x8dinkovitost\n_START_PARAGRAPH_\nSplo\xc5\xa1no mnenje ve\xc4\x8dine medicinskih strokovnjakov je, da je pomanjkanje znanstvenih dokazov o u\xc4\x8dinkih aromaterapije, ne glede na to pa imajo nakatere di\xc5\xa1ave dokazano u\xc4\x8dinkovitost na razpolo\xc5\xbeenje in relaksacijo.  Znanstvene raziskave o u\xc4\x8dinkih aromaterapije so omejene, \xc4\x8deprav so in vitro testiranjih odkrili antibakterijske in protivirusne u\xc4\x8dinke eteri\xc4\x8dnih olj. Objavljenih je bilo nekaj dvojno-slepih raziskav. Eteri\xc4\x8dna olja imajo dokazano u\xc4\x8dinkovitost v ustnih vodicah. Raziskovalci na in\xc5\xa1titutu Sloan-Kettering so ugotovili, da aromaterapija signifikantno zmanj\xc5\xa1uje klavstrofobi\xc4\x8dne napade pri pacientih, ki gredo na MRI slikanje. Nekateri u\xc4\x8dinki aromaterapije kot sta relaksacija in zbistritev misli morda izhajajo iz placebo efekta._NEWLINE_Skepti\xc4\x8dna literatura razlaga, da aromaterapija bolj temelji na nezanesljivih dokazih, ki so se prena\xc5\xa1ala iz roda v rod, kot pa na pravih dokazih, ki ka\xc5\xbeejo da aromaterapija lahko pozdravi bolezni. Znanstveniki in zdravstveni delavci priznavajo, da ima aromaterapija omejeno znanstveno podporo in da dosedanje \xc5\xa1tudije niso bile ustrezno nadzorovane in ravno tako niso bile strokovno pregledane._NEWLINE_Stranke se morajo zavedati, da lahko izraz\xc2\xa0\xc2\xbb aromaterapija\xc2\xab\xc2\xa0ni nujno reguliran in to\xc4\x8dno dolo\xc4\x8den v vsaki dr\xc5\xbeavi. Danes se ta izraz ponekod uporablja za \xc5\xa1iroko paleto izdelkov, ki nimajo nujno prave terapevtske uporabnosti. Nekateri proizvodi imajo oznako  \xc2\xbbaromaterapija\xc2\xab\xc2\xa0 preprosto zato, ker vsebujejo eteri\xc4\x8dna olja._NEWLINE_Nekateri zagovorniki aromaterapije verjamejo, da u\xc4\x8dinek dolo\xc4\x8denega olja ni posledica  reakcije med snovmi v olju z na\xc5\xa1imi \xc4\x8dutili, ampak je posledica  destilacije \xc2\xbb\xc5\xbeivljenjske sile\xc2\xab\xc2\xa0same rastile. Ta izvle\xc4\x8dek naj bi ustvarjal ravnovesje energije v na\xc5\xa1em telesu in pospe\xc5\xa1eval celjenje , ter dobro po\xc4\x8dutje z odstranjevanjem negativnih energetskih vibracij iz na\xc5\xa1ega telesa. Vendar za to razmi\xc5\xa1ljanje seveda ni nobenih znanstvenih dokazov, ki bi dokazovali resni\xc4\x8dne terapevtske u\xc4\x8dinke in obstoj teh energij.\n_START_SECTION_\nVarnost\n_START_PARAGRAPH_\nPri uporabi eteri\xc4\x8dnih olj obstajajo potencialni zadr\xc5\xbeki glede varnosti, saj so eteri\xc4\x8dna olja mo\xc4\x8dno koncentrirana in lahko povzro\xc4\x8dijo dra\xc5\xbeenje ko\xc5\xbee. Zato se za topikalno uporabo ve\xc4\x8dinoma uporabljajo razred\xc4\x8dena v oljni fazi. Pri uporabi olj iz lupin citrusov, kot so limone in limete pa se lahko pojavi tudi fototoksi\xc4\x8dna reakcija.  Prav tako veliko eteri\xc4\x8dnih olj vsebuje kemi\xc4\x8dne snovi, ki povzro\xc4\x8dajo kasnej\xc5\xa1o preob\xc4\x8dutljivost. Nekatera olja so lahko tudi strupena za doma\xc4\x8de \xc5\xbeivali, \xc5\xa1e posebno ob\xc4\x8dutljive so ma\xc4\x8dke._NEWLINE_Eteri\xc4\x8dna olja sivke in \xc4\x8dajevca naj bi povzro\xc4\x8dala ginekomastijo, nenormalno rast tkiva dojk  predadolescentnih fantov. Vendar to poro\xc4\x8dilo, ki navaja to potencialno vpra\xc5\xa1anje, je bilo narejeno na podlagi ugotovitve samo pri treh fantih (ni znanstven dokazano ) in dva od teh fantov naj bi imela telesno te\xc5\xbeo precej nad povpre\xc4\x8djem za svojo starost, kar  pa \xc5\xbee samo po sebi pove\xc4\x8da nagnjenost h ginekomastiji._NEWLINE_Specialist za podro\xc4\x8dje otro\xc5\xa1kih hormonov na Univerzi v Cambridgeu je trdil,\xc2\xab..ta olja lahko opona\xc5\xa1ajo estrogene, zato bi morali biti ljudje bolj previdni pri uporabi teh proizvodov."_NEWLINE_Ravno tako, kot ostale bioaktivne snovi, so tudi eteri\xc4\x8dna olja lahko varna za splo\xc5\xa1no javnost in obenem \xc5\xa1e vedno predstavljajo nevarnost za nose\xc4\x8de in doje\xc4\x8de matere._NEWLINE_Medtem ko se nekateri zavzemajo za uporabo eteri\xc4\x8dnih olj za terapevtske namene, pa  na drugi strani profesionalni aromaterapevti z licenco ne priporo\xc4\x8dajo splo\xc5\xa1ne uporabe in samozdravljenje z dolo\xc4\x8denimi eteri\xc4\x8dnimi olji zaradi njihove strupene narave. Nekatera zelo pogosta eteri\xc4\x8dna olja, kot je olja evkaliptusa, je izredno strupeno pri u\xc5\xbeivanju \xc5\xbee pri odmerku ene \xc4\x8dajne \xc5\xbeli\xc4\x8dke._NEWLINE_V nekaj primerih so tudi poro\xc4\x8dali o toksi\xc4\x8dnosti eteri\xc4\x8dnega olja \xc5\xbeajblja in cedre, saj naj bi povzro\xc4\x8dala po\xc5\xa1kodbe jeter in celo epilepti\xc4\x8dni napad. Nenamerno u\xc5\xbeivanje pa se lahko zgodi, \xc4\x8de olja ne hranite zunaj dosega otrok._NEWLINE_Olja, ki jih zau\xc5\xbeijemo ali nanesemo na ko\xc5\xbeo, imajo lahko potencialno negativne interakcije s konvencionalno medicino. En primer je lokalna uporaba te\xc5\xbekega olja metilsalicilata, kot sta Sweet Birch in Wintergreen, ki lahko povzro\xc4\x8di krvavitev pri isto\xc4\x8dasnem jemanju antikoagulanta Varfarin.'